open-index/open-wikipedia-markdown huggingface dataset:
צ'ארלס פורס

**צ'ארלס פורס** (באנגלית: **Charles Pores**; 4 בינואר 1894 – 24 במאי 1951) היה אתלט יהודי-אמריקאי אלוף ושיאן ארצות הברית בריצות למרחקים ארוכים. 3 פעמים ברציפות אלוף ארצות הברית (1917–1919) ושיאן ארצות הברית בריצת 5 מייל (ריצת 8000 מטר), אלוף ארצות הברית (1918) בריצת 10 מייל ושיאן ארצות הברית בריצת שעה.

## ביוגרפיה
פורס נולד בווילנה שבליטא והיגר עם משפחתו לניו יורק בתחילת המאה ה-20. הוא התאמן בקבוצת מילרוז בעיר מגוריו, בהדרכתו של האלוף האולימפי בריצת 800 מטר מל שפרד (לונדון 1908).

במהלך מלחמת העולם הראשונה הוא שרת בצי ארצות הברית.

### 1917
#### אלוף ארצות הברית
באליפות ארצות הברית שנערכה בסנט לואיס, מיזורי ב-31 באוגוסט הוא זכה במדליית זהב בריצת 5 מייל בתוצאה של 26:26.4 דקות, לפני וילה קירינן מפינלנד  וג'יימס הניגן.

### 1918
#### שיאן ארצות הברית
באליפות ארצות הברית שנערכה בגרייט לייק אילינוי ב-21 בספטמבר 1918 הוא הגן על תוארו לאחר שזכה במדליית זהב בריצת 5 מייל בשיא אמריקה חדש של 24:36.8 דקות, לפני ארל ג'ונסון  ופרנק גילספי.

באליפות ארצות הברית בריצת 10 מייל שנערכה ב-27 באוקטובר אותה שנה הוא זכה במדליית זהב בתוצאה של 54:17.6 דקות.

### 1919
בתחרות שנערכה ב-1 ביוני הוא שיפר את שיא אמריקה בן 15 השנים בריצת 15 מייל בכמעט 2 דקות ושיפר את שיא אמריקה בן 30 השנים בריצת 1 שעה ביותר מ-300 יארד.

באליפות ארצות הברית שנערכה בפילדלפיה, פנסילבניה ב-13 בספטמבר 1919 הוא זכה בפעם השלישית ברציפות במדליית זהב בריצת 5 מייל בתוצאה של 26:02.0 דקות, לפני פטריק פלין  (בפער של 20 יארד) ומקס בוהלנד.

פורס נפטר בשנת 1951 וקבור בבית הקברות מאונט היברון בניו יורק.

## קישורים חיצוניים

* 

קטגוריה:יהודים שהיגרו מרוסיה לארצות הברית
קטגוריה:אתלטים יהודים אמריקאים
קטגוריה:אמריקאים שנולדו ב-1894
קטגוריה:אמריקאים שנפטרו ב-1951
דיוקן בנג'מין דיזראלי (פרנסיס גרנט)

**דיוקן בנג'מין דיזראלי** הוא ציור משנת 1852 מעשה ידי האמן הבריטי פרנסיס גרנט. הציור מתאר את בנג'מין דיזראלי, פוליטיקאי שמרן שלימים כיהן כראש ממשלת בריטניה. באותה שנה מונה ד'יזראלי לתפקיד שר האוצר בממשלת השמרנים בראשות רוזן דרבי. היצירה ידועה גם בשם החלופי **ד'יזראלי כאיש צעיר**.

גרנט היה צייר דיוקנאות בתקופה הוויקטוריאנית המוקדמת. בשנת 1866 נבחר לכהן כנשיא האקדמיה המלכותית לאמנויות. הוא החליף את צ'ארלס לוק איסטלייק. דיוקן נוסף של ד'יזראלי צויר בשנת 1881 בידי ג'ון אוורט מיליי. כיום נמצא הציור באוסף הנאמנות הלאומית באחוזת יוג'נדן שבבקינגהמשייר, ביתו הכפרי של ד'יזראלי, לאחר שנתרם על ידי האגודה הד'יזראלית בשנת 1947.

קטגוריה:דיוקנאות גברים
קטגוריה:ציורים מהמאה ה-19
קטגוריה:בנג'מין דיזראלי
לופוסטרופאוס

**לופוסטרופאוס** (שם מדעי: *Lophostropheus*) הוא סוג של דינוזאור קדום מקבוצת הצלופיזואידים שהתקיים באירופה בין הטריאס העליון עד היורה התחתון שלפני 205.6 עד 196.5 מיליון שנה מזמננו, כך שהוא בין הדינוזאורים הבודדים ששרדו את הכחדת הטריאס מלפני 201 מיליון שנה.

סוג זה תואר בשנת 2007 בידי החוקרים: מרטין אזקורה  וג'ילס קוני (Gilles Cuny), מאוניברסיטת פייר ומארי קירי ומשמעות שמו מיוונית היא: "lophè" - ציצה ו-"stropheus" - שייך לחוליות, כלומר: "בעל חוליות ציצה".

סוג זה מכיל מין יחיד - ***Lophostropheus airelensis***, אשר תואר כבר ב-1993 בידי החוקר פיטר גלטון  ו  אך נחשב למין של ליליינשטרנוס. הממצאים שלו התגלו בנורמנדי, צרפת. שם המין מתייחס למחצבת איירל, בה התגלו השרידים שלו.

## תיאור
דינוזאור זה היה תרופוד קדום דו-רגלי שהגיע לפי ההערכות עד לאורך 3 מטרים ולמשקל של 100 ק"ג בקירוב. לפי חוקרים מסוימים הוא נחשב למין של ליליינשטרנוס או הלטיכוזאורוס, הקרובים לצלופידיים אף שהיה רחוק יחסית מבני הקבוצה. לפי מבנה אגן הירכיים, חוליות הצוואר הכדוריות, רכסי החוליות של עצם הזנב והבדלים קטנים יותר נראה שהיה פרימיטיבי ביחס לתרופודים מפותחים יותר (אוריונידס), ומציינים שהיה פרימיטיבי יחסית ואולי היה קרובם של הדילופוזאוריים כמו הסינוזאורוס או הקריאולופוזאורוס.

## קישורים חיצוניים

## הערות שוליים

קטגוריה:צלופיזואידה
קטגוריה:דינוזאורים שחיו בטריאס עליון באירופה
קטגוריה:מאובני טקסונים שתוארו ב-2007
Zjerm

"**Zjerm**" (בעברית: "**אש**") הוא סינגל שהוקלט על ידי הצמד האלבני שקודרה אלקטרוניקה. הוא יצא לאור ב-10 בדצמבר 2024 באופן עצמאי. לאחר זכייתו בפסטיבלי אי קנגס ה-63 נבחר לייצג את  באירוויזיון 2025, שהתקיים בבזל שבשווייץ.

## רקע
"Zjerm" נכתבה על ידי ביאטריצ'ה ג'רג'י, והופק על ידי קולה לאקה. ג'רג'י תיארה את השיר כ"עבודה אישית על החמלה האנושית" וכ"שיר אלבני עם נגיעה מודרנית".

המוטיב המרכזי של השיר הוא אש, המסמלת כוח, טיהור והתחדשות. האש מתוארת כאירוע חשוב בריקודים אלבנים, ומשמשת כקישור בין מסורת לשינוי.

השיר מעורר תחושות כאב, חוסן ותקווה, תוך הדגשת החשיבות בשלום הפנימי ובכמיהה לעולם חופשי מאלימות, סבל ונזק סביבתי. הוא קורא לריפוי רוחני וחברתי, ולהכרה בכבוד של כל אדם, כולל אלו שעשויים להיות נשכחים או מודרים.

## תחרות הזמר של האירוויזיון
### פסטיבלי אי קנגס ה-63
ב-30 בספטמבר 2024 אישר תאגיד השידור האלבני, Radio Televizioni Shqiptar (RTSH), את השתתפות המדינה באירוויזיון 2025, ואת שימור שיטת הקדם המסורתית "פסטיבלי אי קנגס" לבחירת הנציג לתחרות. זו הייתה המהדורה ה-63 של אירועי הפסטיבל. היא כללה 30 משתתפים, שני חצאי גמר, ערב נוסטלגיה וגמר. חבר השופטים בחר את מחצית המתמודדים שהעפילו לשלב הגמר. זהות הזוכה נקבעה על ידי שילוב בין קולות השופטים, הצבעות הקהל הבין-לאומי (סט הצבעה שנקרא "קולות התפוצות") ומסרוני ה-SMS של אזרחי אלבניה וקוסובו.

ב-7 באוקטובר 2024 נחשף כי השיר "Zjerm" בביצוע שקודרה אלקטרוניקה יתחרה בקדם הארצי. הוא העפיל לגמר מחצי הגמר הראשון של התחרות, שנערך ב-19 בדצמבר. בגמר זכה במרבית קולות השופטים והקהל, ועל כן נבחר לייצג את אלבניה באירוויזיון.

### באירוויזיון
 אלבניה שובצה לחלקו השני של חצי הגמר הראשון, שהתקיים ב-13 במאי.

לאחר שפורסמו כל השירים המתחרים לתחרות של 2025 הוחלט סדר השירים לחצי הגמר על ידי מפיקי התוכנית ולא באמצעות הגרלה נוספת, כך ששירים דומים לא הוצבו זה ליד זה. אלבניה הופיעה כמדינה ה-12, אחרי  ולפני . בסוף הערב הוכרזה אלבניה כאחת מעשר המדינות שהעפילו לשלב הגמר. מאוחר יותר התברר כי אלבניה דורגה במקום השני עם 122 נקודות.

זמן קצר לאחר שידור חצי הגמר הראשון נערכה הגרלת הקצאה שקבעה באיזו מחצית תופיע כל מדינה בגמר. אלבניה שובצה להופיע במחצית השנייה. ב-16 במאי פורסם סדר ההופעות המדויק של הגמר, שנקבע פעם נוספת על ידי מפיקי התחרות. אלבניה שובצה כהופעה ה-26 והאחרונה, אחרי . אלבניה דורגה במקום השמיני עם 218 נקודות; 45 נקודות מהשופטים, ו-173 נקודות מהקהל.

## קישורים חיצוניים

## הערות שוליים

קטגוריה:שירי אירוויזיון 2025
קטגוריה:שירי אלבניה באירוויזיון
קטגוריה:שירים באלבנית
מאלדרגייט

**מאלדרגייט** הייתה שערורייה פוליטית דרום אפריקאית שכללה מסע תעמולה חשאי שניהל משרד ההסברה של משטר האפרטהייד (היא נקראת על שמו של שר ההסברה קוני מאלדר). במרכזה היה השימוש של המשרד בקרן כספית סודית בהיקף של מיליוני ראנד דרום-אפריקאי, שתועלו מתקציב הביטחון, כדי לממן סדרה שאפתנית של פרויקטים של הוצאה לאור, תקשורת המונים, יחסי ציבור, לובינג ודיפלומטיה. זאת במטרה לשפר את התדמית של המשטר ולמנוע או למתן את הסנקציות עליו. בפרויקטים הושקעו סכום כולל של לפחות 80 מיליון דולר.

השערורייה פרצה ב-1977 וכללה את ראש הממשלה, ג'ון פורסטר. מעורבים מרכזיים נוספים היו: אשל רודי, מנכ"ל משרד ההסברה; קוני מאלדר, שר ההסברה והנדריק ואן דן ברג, ראש הלשכה לביטחון המדינה. סדרה של חקירות פנימיות, בירורים וחשיפות תקשורתיות הביאו להתפטרותם בבושת פנים של כל הארבעה. למעשה, במהלך השערורייה התפטר פורסטר פעמיים, תחילה מראשות הממשלה ולאחר מכן מנשיאות המדינה. גם פיטר וילם בותה יורשו של פורסטר כראש ממשלה, היה שר ההגנה לאורך כל ימי הפרויקט והיה מעורב בסיוע למימונו, אך בסופו של דבר הוא נוקה מכל אשמה. אשל רודי הועמד לדין בגין הונאה וגניבה. הוא ברח לפריז הוסגר לדרום אפריקה, שם נידון לשש שנות מאסר על מעילה בכספי ציבור.

מדינת ישראל גם הייתה מעורבת בשערורייה, במסגרת הסכם בו סיפקה לדרום אפריקה נשק, תמורת אספקת אורניום וציוד לתוכנית הגרעין של ישראל. קוני מאלדר ואשל רודי ביקרו בישראל פעמים רבות 1975–1978, ובאפריל 1976 ביקר בישראל גם ראש הממשלה ג'ון פורסטר. מאלדר ורודי ביקשו בפגישה עם ראש הממשלה יצחק רבין ושר הביטחון שמעון פרס לאתר אדם שיצטרף ל"מועדון העשרה" שהקימו, קבוצת מובילי דעת קהל ברחבי העולם שתסייע לה במאבקי התדמית במערב. הם המליצו על איש העסקים הישראלי ארנון מילצ'ן שהוזמן לדרום אפריקה ויצר קשרי ידידות עם אשל רודי. מילצ'ן, שימש כאיש הקשר של דרום אפריקה להעברת כספים לפרויקט באירופה, סייע ברכישת השבועון "ווסט אפריקה" בלונדון שכעורך שלו מונה ג'ון קמחי; ושכר מפיקים אמריקאיים כדי ליצור סרטי תעודה מחמיאים. במקביל שימוש כמתווך בעסקאות נשק עם דרום אפריקה, ואף רכש בית נופש במפרץ במדינה. במשפטו סיפר אשל רודי כי מכר את הדירה למילצ'ן. בהמשך חשף השבועון "העולם הזה" שבמסגרת פרויקט התעמולה עיתונאים ואנשי ציבור מישראל הוזמנו לדרום אפריקה במימון מלא של הקרן הסודית שהוקמה. 
## קישורים חיצוניים
* יגאל לביב, 
* 
* 

## הערות שוליים

קטגוריה:דרום אפריקה: היסטוריה: תקופת האפרטהייד
קטגוריה:דרום אפריקה: פוליטיקה
קטגוריה:שערוריות פוליטיות
טרייסי פולן

**טרייסי ג'ו פולן פוקס** (באנגלית: **Tracy Jo Pollan Fox**; נולדה ב-22 ביוני 1960) היא שחקנית יהודייה-אמריקאית.

## ביוגרפיה
### ראשית חייה
פולן נולדה למשפחה יהודית ב-22 ביוני 1960 באי לונג איילנד שבמדינת ניו יורק. הוריה הם קורקי וסטיבן פולן, ויש לה אח אחד, מייקל. היא למדה בבית הספר התיכון סיוסט, וסיימה את לימודיה בבית הספר דלטון במנהטן, ניו יורק. היא למדה משחק בסטודיו הרברט ברגהוף ובמכון לי סטרסברג לתיאטרון ולקולנוע.

### חיים אישיים
פולן פגשה את מייקל ג'יי פוקס בעת שעבדה על "קשר משפחתי", ולאחר שפתחה מערכת יחסים במהלך הפקת הסרט "אורות גדולים, עיר גדולה", הם נישאו ב-16 ביולי 1988. יש להם ארבעה ילדים משותפים: בן, סם, אקווינה קתלין ושוילר פרנסס. הם מתגוררים במנהטן.

## פילמוגרפיה
### בקולנוע

### בטלוויזיה

### בתיאטרון

## קישורים חיצוניים

## הערות שוליים

קטגוריה:בוגרי מכון לי סטרסברג לתיאטרון ולקולנוע
קטגוריה:שחקניות אמריקאיות
קטגוריה:שחקניות קולנוע וטלוויזיה יהודיות אמריקאיות
קטגוריה:שחקניות תיאטרון אמריקאיות
קטגוריה:אמריקאים ממוצא רוסי-יהודי
קטגוריה:אמריקאים שנולדו ב-1960
קטגוריה:אמריקאיות שנולדו ב-1960
מזניילו

**טומאזו אנילו ד'אמלפי** ידוע בכינוי **מזניילו** (באיטלקית: **Tommaso Aniello d'Amalfi** או **Masaniello**; 29 ביוני 1620 – 16 ביולי 1647) היה דייג ומוכר דגים איטלקי מנאפולי, הגיבור הראשי של ההתקוממות שפרצה ב-7–16 ביולי בעיר נאפולי נגד עול המיסים שנכפה על ידי ממשל משנה למלך הספרדי. בחייו לא ניתן להבחין בנקל בין אירועים שהתרחשו במציאות ובין סיפורים שנגזרו מהמיתוס שנרקם סביב דמותו.

המרד שמזניילו הפך למנהיגו פרץ מתוך יאוש השכבות העניות בנאפולי כתוצאה מהגאבלות שהוטלו על ידי שלטון על הצרכים הבסיסיים, אמצעי שהיה חלק מהיקף רחב יותר של המדיניות הכלכלית שננקטה על ידי המלכים ההבסבורגים של ספרד על רקע ההוצאות הצבאיות המפליגות בימי מלחמת שלושים השנים הארוכה.

משום כך לפחות בימי חייו של מזניילו לא נתפס המרד כהתקוממות שהתכוונה במפורש נגד הכיבוש הספרדי או נגד המונרכיה, כפי שפירשו בדיעבד היסטוריונים איטלקים מן המאה ה-19 שראו בו פטריוט שביקש להשתחרר מהשלטון הזר.

האירועים מיולי 1647 נקשרו למציאות הפוליטית, הכלכלית והחברתית המורכבת בנאפולי הספרדית במחצית הראשונה בל המאה ה-17. ברקע עמד גם הקשר אירופיה, שהתאפיין ביריבות הקשה בין ספרד לצרפת, שכללה מחלוקת מסורתית על כתר נאפולי.

מזניילו עורר ב-7 ביולי את ההמון בסיסמה: "יחי מלך ספרד, מוות לממשל הרע!" (!Viva 'o Re 'e Spagna, mora 'o malgoverno) בהתאם למנהג עם באותה תקופה למצוא מגן במלך מפני רשעות פקידיו. רק אחרי מות מזניילו, ביטא המרד דרישות פוליטיות וחברתיות מפורשות, בעלות אופי אנטי-פאודלי ואנטי-ספרדי, ואף רמזים לפלגנות, לפי מגמות שנצפו באותן השנים בארצות השפלה, פורטוגל, קטלוניה וסיציליה.

אחרי עשרת ימי התקוממות שאילצו את הספרדים לעשות ויתורים לדרישות ההמון, בעילת התנהגותו האקסטרווגנטית, כנראה מונעת מטקטיקה מחושבת "לעשות שטויות" הואשם מזניילו רשמית ב"אי שפיות" ונרצח לפי פקודות המשנה למלך, כמה מראשי העם ובשיתוף חלק מהאספסוף.

על אף משכו הקצר, המרד של מזניילו החליש את השליטה הספרדית הממושת בעיר, וסלל את הדרך, חמישה חדשים אחרי מותו, להכרזת רפובליקה נפוליטנית מלכותית פרו-צרפתית.

## קישורים חיצוניים

קטגוריה:מהפכנים איטלקים
קטגוריה:נאפולי: אישים
סגן מזכיר המסחר של ארצות הברית

**סגן מזכיר המסחר של ארצות הברית** (באנגלית: **United States Deputy Secretary of Commerce**) הוא תפקיד בכיר במחלקת המסחר של ארצות הברית, המשמש כסגנו של מזכיר המסחר. התפקיד כולל אחריות לניהול פעולות המחלקה, יישום התוכניות האסטרטגיות של הנשיא ושל מזכיר המסחר, ותיאום בין אגפי המחלקה לבין גופים ממשלתיים וחוץ-ממשלתיים. תפקיד סגן מזכיר המסחר נוצר כחלק מהמאמצים להבטיח ניהול יעיל של מחלקת המסחר. תפקיד זה נועד לתמוך במזכיר המסחר בניהול המחלקה ולהבטיח יישום של המדיניות הממשלתית בתחומי האחריות של המחלקה. סגן מזכיר המסחר מתמנה על ידי נשיא ארצות הברית, בכפוף לאישור הסנאט.

## תפקידים
סגן מזכיר המסחר ממלא תפקידים מגוונים, ביניהם:

* הוצאה לפועל של התוכנית האסטרטגית של הנשיא ושל מזכיר המסחר על ידי ניהול הפעילות הכללית, פיקוח על מחלקות המחלקה, ושילוב בין מטרות התמיכה הארגונית לבין יעדי התוכניות והמדיניות.

* תיאום בין-סוכנויות עם עמיתים בסוכנויות אחרות, המשרד לניהול ותקציב (OMB), גורמים רלוונטיים ברשויות המקומיות והמדינתיות, ולעיתים גם עם הקונגרס.

* פתרון מחלוקות בין סוכנויות ובתוך המחלקה.

* מתן ייעוץ אסטרטגי למזכיר המסחר בכל העניינים הנוגעים למחלקה.

* הבטחת ביצועי המחלקה, תוך עמידה בסטנדרטים של יעילות, אפקטיביות ויושרה.

* פיתוח וניהול תהליכים פנים-ארגוניים המשלימים זה את זה, ומבטיחים תיאום בין התוכניות השונות של המחלקה.

* ייצוג מזכיר המסחר בפגישות ציבוריות ופרטיות, כולל במפגשים עם הבית הלבן, הקונגרס, ממשלות מדינות, קבוצות מסחר וגופים נוספים.

* פיקוח על תהליכים פנימיים הקשורים לחוק תוצאות הביצוע של הממשלה (GPRA).

* שיתוף פעולה הדוק עם מזכיר המסחר, ראש הסגל (Chief of Staff), ונושאי תפקידים בכירים נוספים (CXOs).

## הערות שוליים

קטגוריה:משנים למזכירי מחלקות בקבינט של ארצות הברית
קטגוריה:מחלקת המסחר של ארצות הברית
1988 בספרות

בערך זה מצוינים אירועים בולטים שהתרחשו במהלך שנת 1988 ונוגעים לתחום הספרות.

## אירועים בולטים

## ספרים נבחרים חדשים

* מייקל בלייק – רוקד עם זאבים 
* טום קלנסי – הקרדינל מהקרמלין
* פאולו קואלו – האלכימאי
* אומברטו אקו – המטוטלת של פוקו
* רוברט לדלום – תוכנית איקרוס
* סלמאן רושדי – פסוקי השטן

### ספרי ילדים ונוער
* רואלד דאל – מטילדה

### ספרי עיון
* סטיבן הוקינג – קיצור תולדות הזמן

## נפטרו
170px|ממוזער|רוברט היינליין
* 12 באפריל – אלן פטון, סופר ופעיל פוליטי דרום אפריקאי (נולד ב-1903)
* 8 במאי – רוברט היינליין, סופר מדע בדיוני אמריקאי (נולד ב-1907)
* 10 במאי – שן צונג-ון, סופר סיני (נולד ב-1902)
* 10 ביוני – לואיס ל'אמור, סופר מערבון אמריקאי (נולד ב-1908)
* 2 באוגוסט – ריימונד קארבר, סופר ומשורר אמריקאי (נולד ב-1938)
* 11 בספטמבר – רוג'ר הרגריבס, סופר ומאייר ילדים אנגלי (נולד ב-1935)
* 28 בספטמבר – צ'ארלס אדמס, קריקטוריסט אמריקאי (נולד ב-1912)

## פרסים
* פרס נובל לספרות: נגיב מחפוז
* פרס בוקר: פיטר קארי, "אוסקר ולוסינדה"

## קישורים חיצוניים

*
קטגוריה:שנים בספרות - המאה ה-20
ספרות
ויין קלוז

**ויין פ. קלוז** (באנגלית: **Wynne F. Clouse**; 29 באוגוסט 1883 – 19 בפברואר 1944) היה חבר בית הנבחרים של ארצות הברית מטנסי.

## ביוגרפיה
קלוז נולד ב-29 באוגוסט 1883 בגופטון, ליד קוקוויל, טנסי, והיה בנם של תומאס ג'פרסון ויונטה זינה בומבלו קלוז. הוא למד בבתי הספר הציבוריים וסיים את לימודיו באקדמיה של קליבלנד היל, טנסי, ב-1898. הוא התחתן עם ליני שיין דאוול ב-23 בדצמבר 1907 ונולדה להם בת, יונטה קלוז.  הוא סיים את לימודיו באוניברסיטת קמברלנד, לבנון, טנסי, בשנת 1911, שם למד משפטים בבית הספר למשפטים של קמברלנד. הוא התקבל ללשכת עורכי הדין ב-1911 והחל לעסוק במקצוע בקוקוויל, טנסי, ב-1912. הוא שימש כציר לוועידות הלאומיות של הרפובליקנים בשנים 1916 ו-1924.

קלוז נבחר כרפובליקני לקונגרס ה-67, וכיהן מ-4 במרץ 1921 עד 3 במרץ 1923.  הוא לא הצליח להיבחר מחדש בשנת 1922 לקונגרס ה-68, וחידש את עריכת הדין בעיר נאשוויל.

הוא מונה ככונס הנכסים של חברת הרכבות המרכזית של טנסי, ושימש כעוזר מיוחד של התובע הכללי של ארצות הברית ב-1924. הוא מונה לשופט בפשיטת רגל עבור חטיבת נאשוויל במחוז המרכזי של טנסי וכיהן עד להתפטרותו בינואר 1940. 

קלוז מת בפרנקלין, טנסי, ב-19 בפברואר 1944, ונקבר בבית הקברות מאונט הופ. 

## קישורים חיצוניים
* 
*

## הערות שוליים

קטגוריה:אמריקאים ילידי טנסי
קטגוריה:חברי בית הנבחרים של ארצות הברית מטנסי
קטגוריה:חברי בית הנבחרים של ארצות הברית מטעם המפלגה הרפובליקנית
קטגוריה:בוגרי אוניברסיטת קמברלנד
קטגוריה:אמריקאים שנולדו ב-1883
קטגוריה:אמריקאים שנפטרו ב-1884
אוון ג'ונס

**אוון ג'ונס** (באנגלית: **Owen Jones**; נולד ב־8 באוגוסט 1984) הוא עיתונאי בריטי, בעל טור, סופר ופעיל פוליטי המזוהה בעמדותיו עם השמאל הרדיקלי.

הוא כותב טור בעיתון הגרדיאן ותורם לניו סטייטסמן ול. בעבר היה בעל טור באינדפנדנט. יש לו שתי סדרות אינטרנט שבועיות: The Owen Jones Show ו־The Owen Jones Podcast.

## ראשית חייו
ג'ונס נולד בשפילד למד היסטוריה באוניברסיטת קולג', אוקספורד וסיים את לימודיו ב-2005. הוריו היו חברי קבוצה טרוצקיסטית בתוך מפלגת הלייבור.

קודם לעבודתו העיתונאית עבד ג'ונס כלוביסט של איגודי עובדים, כחוקר פרלמנטרי עבור חבר הפרלמנט של מפלגת הלייבור וכן עבד בשירותו של ההיסטוריון אריק הובסבאום לעריכת אינדקס ואירכוב של מאמריו.

## כתיבה וקריירה ציבורית
### בעל טור, שדרן וכותב
ג'ונס הוא בעל טור שבועי ב"גרדיאן" לאחר שעבר מ"אינדיפנדנט" במרץ 2014. מאמריו מופיעים ב־New Statesman, ב-Le Monde diplomatique ובכמה כלי תקשורת עם תפוצה נמוכה יותר. ג'ונס כותב מנקודת מבט שמאלנית.

בשנת 2011, פרסם ג'ונס את ספרו הראשון: Chavs: The Demonization of the Working Class ובו הוא ניתח סטריאוטיפים תרבותיים של מעמד הפועלים הבריטי. הספר נבחר על ידי הניו יורק טיימס כאחד מעשרת ספרי העיון המובילים לשנת 2011. בנובמבר 2012, ג'ונס זכה בפרס העיתונאי של השנה בטקס Stonewall (charity). ספרו השני של ג'ונס: The Establishment: And How They Get Away with It יצא לאור בספטמבר 2014.

בפברואר 2013, זכה ג'ונס ב"פרס הסופר הצעיר" של השנה ותרם מחצית מכספי הפרס (3,000 ליש"ט) כדי לתמוך בקמפיין של מועמדת לפרלמנט הלייבור, ואת המחצית השנייה לארגון הבריטי: Disabled People Against Cuts, ארגון (נוסד ב-2010)של בעלי מוגבלויות הפועל נגד קיצוצים בתקציבים ושירותים שמספקת הממשלה הבריטית לאנשים עם מוגבלויות.

ב-12 ביוני 2016, ג'ונס מתח ביקורת, בשידור חי ב-Sky News על אודות פיגוע הירי במועדון הלהט"ב באורלנדו והתעקש שהפיגוע הוא פשע שנאה הומופובי.

ב-24 בספטמבר 2020 פרסם ג'ונס את ספרו This Land: The Struggle for the Left.

### אקטיביזם פוליטי

ג'ונס תומך בביטול המלוכה של הממלכה המאוחדת.

ג'ונס הוא חבר לשעבר במפלגת הלייבור. חברותו החלה כשהיה בן 15 והוא ביטל את החברות במרץ 2024.

בבחירות הכלליות בבריטניה ב-2024 ג'ונס תמכה ב-We Deserve Better, קבוצה שמיקדה את קמפיין שלה נגד מפלגת הלייבור לטובת מועמדים ירוקים ועצמאיים.

במהלך מלחמת חרבות ברזל, ג׳ונס הפגין דעות פרו-פלסטיניות והאשים את ישראל ברצח עם ברצועת עזה.

בינואר 2026 ג'ונס חולל סערה כאשר פרסם פוסט ב-X (לשעבר טוויטר) המשבח את פיגועי 11 בספטמבר.

### ערוץ יוטיוב
לג'ונס יש ערוץ יוטיוב. נכון לדצמבר 2025, יש לערוץ 816,000 מנויים ולמעלה מ-131 מיליון צפיות.

## הוקרה
בשנת 2015, ג'ונס זכה בתואר דוקטור לשם כבוד, מטעם  כהוקרה על הקמפיין שלו בנושא אי שוויון חברתי.

ביוני 2024 בחר הניו-סטייטמן את ג'ונס למקום ה-45 ברשימת "הכוח השמאלי 2024", וציין כי "השפעתו העתידית תהיה תלויה בביצועי הבחירות של השמאל שאינו מפלגת הלייבור".

## חיים אישיים
ג'ונס הוא הומוסקסואל. בשנת 2019, ג'ונס וכמה חברים הותקפו מחוץ לפאב בלונדון בהתקפה הומופובית. כל העבריינים הורשעו.

בספטמבר 2024, ג'ונס נרשם לאיחוד אזרחי עם בן זוגו – רופא ברזילאי.

## ספרים
* 
* 
* 
*  (originally published as *This Land: The Struggle for the Left*)

## קישורים חיצוניים

## הערות שוליים

קטגוריה:קורבנות של אלימות נגד להט"ב
קטגוריה:אנגלים ממוצא ולשי
קטגוריה:יוטיוברים בריטים
קטגוריה:אנטישמיות בממלכה המאוחדת: אישים
קטגוריה:בריטים שנולדו ב-1984
מרי טרוורס

**מרי אלין טרוורס** (באנגלית: **Mary Allin Travers**; ) הייתה זמרת יוצרת אמריקאית שעלתה לתהילה כחברה בשלישיית הפולק משנות ה-60 פיטר, פול ומרי, יחד עם פיטר יארו ופול סטוקי.
## ראשית חייה
מרי טרוורס נולדה בלואיוויל, קנטקי, כבתם של רוברט טרוורס ושל וירג'יניה קוינגיי, עיתונאים ופעילים בגילדת העיתונאים. ב-1938 כאשר נסגר העיתון בו עבד אביה, Louisville Herald-Post, עברה המשפחה לגריניץ' וילג' שבניו יורק.

טרוורס למדה בבית הספר הפרוגרסיבי "בית הספר האדום הקטן" , שם היא הכירה דמויות מוזיקליות מפורסמות כמו פיט סיגר ופול רובסון. בגיל 17 עזבה טרוורס את הלימודים כדי להצטרף ללהקת הפולק Song Swappers.
## קריירה
ה-Song Swappers היו להקת ליווי של פיט סיגר בארבעה אלבומי הוצאה מחודשת ב-1955. טרוורס התייחסה לשירה כאל תחביב, עבדה במשרה מלאה כטכנאית שיניים, התביישה בעיסוק במוזיקה, אך קיבלה עידוד לכך מעמיתיה המוזיקאים. היא גם הופיעה במופע The Next President בתיאטראות ברודוויי.

השלישייה פיטר, פול ומרי הוקמה ב-1961, וזכתה להצלחה מיידית. אמרגן הלהקה, אלברט גרוסמן, היה גם האמרגן של בוב דילן. הצלחתם עם השיר של דילן Don't Think Twice, It's All Right, סייעה לקדם את האלבום של דילן The Freewheelin' Bob Dylan לרשימת 30 מהאלבומים בארצות הברית בחודשים שלאחר הוצאתו.

ב-1970 התפרקה השלישייה, זמן קצר לאחר צאת הלהיט הגדול שלהם בבריטניה, Leaving on a Jet Plane, שכתב ג'ון דנוור. השיר, שהגיע לראש המצעדים של הבילבורד ושל הקאש בוקס בדצמבר 1969, היה הלהיט היחידי של הלהקה שהגיע למקום ראשון.

לאחר פירוק הלהקה, פתחה טרוורס בקריירת סולו והקליטה חמישה אלבומים: Mary (1971), Morning Glory (1972), All My Choices (1973), Circles (1974) ו-It's in Everyone of Us (1978). הלהקה התאחדה לערב אחד ביוני 1972 כדי לקחת חלק במופע לגיוס תרומות במדיסון סקוור גארדן עבור המועמד לנשיאות הסנאטור ג'ורג' מקגוורן.

פיטר, פול ומרי התאחדו מחדש ב-1978, קיימו מסעי הופעות רבים, והפיקו אלבומים חדשים רבים עד למותה של טרוורס. ב-1983 הקליט ה-BBC את הופעתם בסאות'פורט שבאנגליה. ב-1999 הוכנסה הלהקה להיכל התהילה של הלהקות הקוליות .
## חיים אישיים
ממוזער|250px|מרי טרוורס ב-2006.
טרוורס נישאה ארבע פעמים. מנישואיה הראשונים והקצרים לג'ון פילר נולדה ב-1960 בתה הבכורה אריקה. ב-1963 היא נישאה לבארי פיינסטיין, צלם פרילנסר ידוע של מוזיקאים וידוענים. בתה הצעירה אליסיה נולדה ב-1966, ובשנה שלאחר מכן התגרש הזוג. בשנות ה-70 היא הייתה נשואה לג'רלד טיילור, המוציא לאור של המגזין National Lampoon. לאחר תום נישואיה עם טיילור הייתה טרוורס במערכת יחסים עם עורך הדין ריצ'רד בן-וניסט במשך כמה שנים, כאשר היא גידלה את בנותיה בניו יורק. ב-1991 היא נישאה למסעדן אית'ן רובינס, וחיה עמו בעיירה הקטנה רדינג שבקונטיקט עד למותה. ב-2004 אובחנה אצל טרוורס לוקמיה. השתלת מח עצם שהיא עברה ב-2005 גרמה להפוגה זמנית במחלה. 

מרי טרוורס נפטרה בדנברי שבקונטיקט ב-16 בספטמבר 2009. היא נטמנה בבית הקברות אמפאווג שברדינג.

## קישורים חיצוניים

* 
* 
* 

## הערות שוליים

קטגוריה:זמרות-יוצרות אמריקאיות
קטגוריה:זמרות פולק אמריקאיות
קטגוריה:אמני וורנר רקורדס
קטגוריה:אמריקאים שנולדו ב-1936
קטגוריה:אמריקאיות שנולדו ב-1936
קטגוריה:אמריקאים שנפטרו ב-2009
קטגוריה:אמריקאיות שנפטרו ב-2009
דונאט באראן

**דונאט באראן** (בהונגרית: **Donát Bárány**; נולד ב-4 באפריל 2000 בדברצן שבהונגריה) הוא כדורגלן הונגרי המשחק בעמדת החלוץ בקבוצת דברצן ו.ס.ק. מליגת העל ההונגרית.

## קריירת מועדונים
באראן נולד בדברצן שבהונגריה. הוא גדל במחלקות הנוער של דברצן הונבד, באראנד, היידובסרמן ודברצן ו.ס.ק., ובשנת 2017 החל לשחק בקבוצות המילואים של דברצן ו.ס.ק.. בעונת  החל לשחק בקבוצה הראשונה של המועדון במסגרת ליגת המשנה ההונגרית, ובתום העונה העפיל עם המועדון לליגת העל ההונגרית.

## קישורים חיצוניים

קטגוריה:כדורגלנים הונגרים
קטגוריה:חלוצי כדורגל הונגרים
קטגוריה:כדורגלני דברצן
קטגוריה:הונגרים שנולדו ב-2000
לפעמים זו אהבה

"**לפעמים זו אהבה**" הוא סינגל שהוקלט על ידי הזמרת הישראלית חוה אלברשטיין, ונכלל באלבומה "התבהרות". את השיר הוציאה לאור ביולי 1978 חברת התקליטים CBS ישראל.

## על השיר
"לפעמים זו אהבה" נכתב על ידי רחל שפירא ללחן שחיבר מיקי גבריאלוב. על הפקתו המוזיקלית היה אחראי נטאלה מסארה , מעבד איטלקי. השיר מתאר את המורכבות והרבגוניות של אהבה בתוך נוף אורבני, אפלולי וטעון. דרך תמונות של לילה חורפי, קריין ברדיו ועיר המתוחה, נרקמת אווירה של עצבות וגעגוע. האישה מתבוננת בעצמה ובחייה, ומחפשת נחמה בזיכרונות ובמילים. במקביל מוצגת העיר כשדה של קונפליקטים: תשוקות, חטאים, תקווה ופחד משתלבים ומתנגשים בה.

## הצלחה מסחרית
ב-31 ביולי 1978 נכנס למצעד הפזמונים השבועי של רשת ג' במקום ה-23. ב-16 באוקטובר עלה למקום הראשון, שם שהה שבוע אחד. לבסוף, ב-4 בדצמבר יצא מהדירוג השבועי לאחר 16 שבועות צעידה רצופה.

## מיקומי שיא

## קישורים חיצוניים

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מיקי גבריאלוב
קטגוריה:שירים שהופקו על ידי נטאלה מסארה
קטגוריה:סינגלים שהגיעו למקום הראשון בישראל
קטגוריה:סינגלים בהוצאת CBS ישראל
הסנאט של אינדיאנה

**הסנאט של אינדיאנה** (באנגלית: **Indiana Senate**) הוא הבית העליון של האספה הכללית של אינדיאנה, בית המחוקקים של מדינת אינדיאנה שבארצות הברית אשר מורכב מ-50 חברים. הסנאטורים מכהנים בתקופת כהונה של ארבע שנים ללא הגבלת כהונה. לפי מפקד האוכלוסין הפדרלי של ארצות הברית מ-2010, הסנאטור מייצג כ-129,676 אזרחים. הסנאט מתכנס בבית מדינת אינדיאנה אינדיאנפוליס. למפלגה הרפובליקנית יש רוב של כ-40 סנטורים, אל מול 10 נציגי המפלגה הדמוקרטית.

הסנאט של אינדיאנה הוקם בשנת 1816 יחד עם בית הנבחרים של אינדיאנה בשנת 1816, כאשר אינדיאנה הפכה למדינה.

סעיף 4 לחוקת אינדיאנה מציב מספר מגבלות על גודלו והרכבו של הסנאט.
* הסנאט יכול להכיל לא יותר מ-50 חברים.
* כהונתו של סנטור נמשכת ארבע שנים כאשר 25 סנאטורים נבחרים כל שנתיים.
* אין הגבלה לכמה קדנציות סנאטור יכול להיבחר.

החוקה קובעת גם את הדרישות למועמדים לסנאט: על המועמד להיות אזרח ארצות הברית למשך שנתיים לפחות, המועמד יהיה תושב המחוז למשך שנה לפחות, על המועמד להיות בן 25 לפחות עם השבעתו לתפקיד והמועמד אינו יכול לכהן בשום תפקיד ציבורי אחר במדינה או בממשל הפדרלי במהלך כהונת סנאט.

## קישורים חיצוניים

## הערות שוליים

קטגוריה:אינדיאנה
אינדיאנה
האספה הכללית של אינדיאנה

**האספה הכללית של אינדיאנה** (באנגלית: **Indiana General Assembly**) היא הרשות המחוקקת של מדינת אינדיאנה שבארצות הברית. זהו בית מחוקקים דו-ביתי המורכב מבית תחתון, בית הנבחרים של אינדיאנה, ומבית עליון, הסנאט של אינדיאנה. האספה הכללית מתכנסת מדי שנה בבית המדינה של אינדיאנה בבירה אינדיאנפוליס.

חברי האספה הכללית נבחרים ממחוזות שמתוכננים מחדש כל עשר שנים בהתאם למפקד האוכלוסין הפדרלי. חברי בית הנבחרים מכהנים כהונה של שנתיים וסנאטורים מכהנים כהונה של ארבע שנים.

נכון לינואר 2025, המפלגה הרפובליקנית מחזיקה ברוב בשני בתי האספה.

## קישורים חיצוניים

קטגוריה:אינדיאנה
אינדיאנה
תאיה אצקה-סלאסה

**תאיה אצקה-סלאסה אמדה** (באמהרית: **ታዬ አጽቀሥላሴ**; נולד ב-13 בינואר 1956) הוא פוליטיקאי ודיפלומט אתיופי המכהן כנשיא אתיופיה החל מ-7 באוקטובר 2024. עד לתחילת כהונתו כנשיא שימש במשך מספר חודשים כשר החוץ של אתיופיה, ולפני כן שימש במספר הזדמנויות כשגריר אתיופיה באומות המאוחדות.

## ביוגרפיה
תאיה נולד בדברק שבגונדר, מחוז בגמדר, האימפריה האתיופית. הוא למד מדעי המדינה, יחסים בינלאומיים ולימודים אסטרטגיים באוניברסיטת אדיס אבבה ובאוניברסיטת לנקסטר שבאנגליה.

החל משנת 2018 שימש כשגריר אתיופיה באומות המאוחדות. בנוסף, שימש גם כשגריר אתיופיה במצרים. ב-18 בינואר 2023 מונה ליועץ ראש ממשלת אתיופיה לענייני חוץ. ב-8 בפברואר 2024  החליף את דמקה מקונן כשר החוץ של אתיופיה לאחר התפטרותו של מקונן ב-26 בינואר.

ב-7 באוקטובר 2024 מונה כנשיא אתיופיה במקומה של סאהלה–וורק זוודה, אשר התמודדה עם ביקורת ציבורית ועם מתיחות על ראש ממשלת אתיופיה אביי אחמד.

## קישורים חיצוניים

## הערות שוליים

קטגוריה:נשיאי אתיופיה
קטגוריה:שרי חוץ
קטגוריה:שגרירים במצרים
קטגוריה:שגרירים באו"ם
קטגוריה:אתיופים שנולדו ב-1956
בית הנבחרים של אינדיאנה

**בית הנבחרים של אינדיאנה** (באנגלית: **Indiana House of Representatives**) הוא הבית התחתון של האספה הכללית של אינדיאנה, בית המחוקקים של מדינת אינדיאנה שבארצות הברית אשר מורכב מ-100 חברים. חברי הבית מכהנים כהונה של כשנתיים ללא הגבלת כהונה. על פי מפקד האוכלוסין הפדרלי מ-2010, כל מחוז מייצג בממוצע 64,838 אנשים.

הבית מתכנס בבית אינדיאנה סטייט שבאינדיאנפוליס.

נכון לינואר, למפלגה הרפובליקנית יש רוב של כ-70 נציגים אל מול 30 נציגי המפלגה הדמוקרטית. חברי בית הנבחרים מרוויחים שכר שנתי של כ-28,791 דולר.

על מנת להתמודד על מושב בבית הנבחרים של אינדיאנה, אדם צריך להיות אזרח ארצות הברית, בן 21 לפחות עם כניסתו לתפקיד, ועליו להתגורר במדינת אינדיאנה במשך שנתיים ולפחות כשנה במחוז הבחירה שלו.

## קישורים חיצוניים

## הערות שוליים

קטגוריה:אינדיאנה
אינדיאנה
יהודה בן שימול

[ממוזער|רבי יהודה בן שימול יושב במרכז, לצידו מצד ימין - רבי יחיא נזרי, ומצד שמאל רבי [יהודה אזנקוט.]] 
הרב **יהודה בן שימול** (סביב ה'תר"ך, 1860 - ט"ו בחשוון ה'תרח"ץ, 1937) היה רב-מחנך, פוסק הלכה, אב בית הדין ורבה של טנג'יר שבמרוקו הספרדית בראשית המאה העשרים.
## קורותיו
נולד לאביו אברהם. גדל בטנג'יר, והיה תלמידו של רבי מרדכי בן ג'ו. לא יאוחר משנת ה'תר"ס, התמנה לסופר בית הדין. בשנים האחרונות לכהונת רבו, עזר לו בעריכת פסקי הדין. לאחר פטירת רבו, בשנת תרע"ז, התמנה לאב בית הדין ורבה של העיר טנג'יר עד לפטירתו. חבירו לדיינות היה רבי יהודה אזנקוט, ובשנת תרפ"ו הצטרף רבי יעקב משה טולידאנו לדיינות, לזמן קצר. בשנת תר"ץ הצטרף אליהם רבי יחיא נזרי. התכתב בהלכה עם חכמי מרוקו, כדוגמת רבי רפאל אנקאווא, רבי דוד צבאח, רבי יוסף משאש, ועוד.

נכון לשנת תרע"ד, לימד מידי בוקר מקרא, גמרא והלכה בישיבת 'אצאייג' בעיר. ראה בחיוב את המודרניזציה במערכת החינוך שבעירו. כמו כן התרים למען הדפסת ספרי חכמי המערב.

נפטר בטנג'יר, בט"ו חשוון תרח"ץ. לאחר פטירתו כיהן אחריו רבי יהודה אזנקוט.
## חיבוריו
* **פסקי דין** - בכתב יד באוסף פרטי.
* **לקוטי חידושים** - בכתב יד באוסף פרטי.
## הערות שוליים

קטגוריה:רבנים מרוקאים
קטגוריה:רבנים ראשיים
קטגוריה:אבות בתי דין
קטגוריה:נפטרים ב-1937
פרח משוגע

"**פרח משוגע**" הוא סינגל שהוקלט על ידי הזמרת הישראלית חוה אלברשטיין, ונכלל באלבומה "התבהרות". את השיר הוציאה ביולי 1978 לאור חברת התקליטים CBS ישראל.

## על השיר
"פרח משוגע" נכתב על ידי רחל שפירא ללחן שחיבר מוני אמריליו. על הפקתו המוזיקלית היה אחראי נטאלה מסארה , מעבד איטלקי. השיר הוקדש לג'ניס ג'ופלין, זמרת ג'אז ידועת-שם, שנפטרה ב-1970 ממנת יתר. הזמרת מכונה בשיר "הקיסרית הלבנה" ו"פרח משוגע", ותיאר את ג'ופלין כעוצמתית וכמכורה לשירה. לטענתו, היא הפכה ל"אגדה" בתעשיית המוזיקה עוד לפני מותה.

## ביקורות
עופרה עופר אורן מאתר "Xnet" תהתה על החיבור בין אלברשטיין לג'ופלין. היא ערכה השוואה בין שתי הזמרות, וציינה כי לא מצאה קו דמיון אחד בניהן.  – כתבה.

## הצלחה מסחרית
ב-1 במאי 1978 נכנס למצעד הפזמונים השבועי של רשת ג' במקום ה-21. ב-19 ביוני רשם את שיאו במצעד כשהגיע למקום החמישי. לבסוף, ב-31 ביולי יצא מהדירוג השבועי לאחר 13 שבועות צעידה רצופה. "פרח משוגע" הגיע למקום ה-29 במצעד השנתי של התחנה.

במצעד השבועי של גלי צה"ל הגיע השיר בשיאו למקום השביעי. הוא שהה במצעד עשרה שבועות רצופים, עד ליציאתו ב-20 ביולי 1978.

## מיקומי שיא

## קישורים חיצוניים

## הערות שוליים

קטגוריה:שירי חוה אלברשטיין
קטגוריה:שירים בעברית
קטגוריה:שירים שנכתבו על ידי רחל שפירא
קטגוריה:שירים שהולחנו על ידי מוני אמריליו
קטגוריה:שירים שהופקו על ידי נטאלה מסארה
קטגוריה:שירים על מוזיקאים
קטגוריה:שירים על פרחים
קטגוריה:סינגלים בהוצאת CBS ישראל
לאונרדו AI

**לאונרדו AI** הוא אתר אינטרנט מבוסס בינה מלאכותית, המתמחה ביצירת תמונות אמנותיות מתוך תיאורי טקסט. בנוסף, הפלטפורמה מציעה כלים שמסייעים בתהליכי עיצוב, בין היתר גם עבור פיתוח משחק וידאו.

## היסטוריה
לאונרדו AI הוקם בשנת 2023 על ידי חברה בשם זהה, עם משרד בסידני, אוסטרליה.

בתוך שנה בלבד, שבעה מיליון משתמשים יצרו יותר מ-700 מיליון תמונות באמצעות הפלטפורמה.

ביולי 2024 נמכר האתר לפלטפורמת קנבה.

## תכונות
לאונרדו AI משתמש בטכנולוגיות של ראייה ממוחשבת ולמידת מכונה כדי לנתח תמונות וסרטונים מכל רחבי הרשת. הפלטפורמה מציעה כלים שמאפשרים ליצור אמנות דיגיטלית בנושאים ודוגמאות שונות, כמו גם אלמנטים למשחקי וידאו. היא מסוגלת ליצור אוטומטית ובמהירות רכיבי משחק שונים, כמו אובייקטים, סביבה, מבנים, מתוך תיאורים טקסט באנגלית.

בנוסף, האתר מציע כלי לפיתוח רעיונות למתן הנחיות (פרומט) לכלי ה-AI שיוצר את התמונות.

הפלטפורמה מספקת למשתמשים מומחים הזדמנות לבנות וליצור מודלי בינה מלאכותית משלהם ליצירת תמונות.

### עריכת תמונה
'לאונרדו' מציע מגוון כלים מבוססי בינה מלאכותית לעריכת תמונות. המשתמשים יכולים לבצע משימות כמו ציור וצביעה, בעוד שהכלי "מחק קסם" מאפשר מחיקת אובייקטים בצורה מדויקת מבלי לפגוע באלמנטים חשובים בתמונה.

הפלטפורמה מאפשרת שימוש חינמי, אך יש הגבלה של 150 'אסימונים' ליום, הכוללים תכונות כמו ביטול זום, יצירת תמונות באיכות גבוהה, הסרת רקע, מיסוך, ציור ועוד. ניתן לרכוש אסימונים נוספים במסלולים שונים, המתומחרים באופן שונה.

לאונרדו AI שונה ממתחריו בתכונות מסוימות. למשל, הוא מאפשר לציין 'הנחיות שליליות', מה שמאפשר למשתמש להוציא אלמנטים לא רצויים מהתמונה.

## שימושים חינוכיים
הכלים, כגון 'מחולל התמונות', יכולים להיות שימושיים בחינוך בדרכים שונות. למשל, סטודנטים בקורסים מקוונים פתוחים (MOOC) יכולים להשתמש בהם כדי להמחיש רעיונות או ליצור דימויים ויזואליים שמתאימים לנושאים שהם לומדים, מה שעוזר להבין את התוכן בצורה טובה יותר. בלימודי אדריכלות, אם הסטודנטים שולטים בשפה הטכנית של התחום, הם יכולים להשתמש בכלים אלו כדי ליצור הנחיות טקסטואליות שיביאו לתוצאות מדויקות ויצירתיות, כמו הדמיות של מבנים או סביבות. בתחום תולדות האמנות וההיסטוריה האדריכלית, מציאות מדומה מאפשרת לתלמידים "לחיות" מחדש את הארכיטקטורות והערים של העבר, ובכך לדמיין אותן בצורה מציאותית ומפורטת.

לאונרדו AI נבחן, לדוגמה, בשיתוף עם סטודנטים ומורים מהמחלקה להנדסת אדריכלות (המתמקדת בהיבטים טכניים של תכנון ובנייה של מבנים) של אוניברסיטת שארג'ה שבאיחוד האמירויות הערביות, כתרגול אינטראקטיבי להדמיה תלת-ממדית שיכולה לסייע בהוראת ההיסטוריה של האדריכלות. עם זאת, מחברי המחקר מציינים כי יש צורך בהנחיות ברורות למניעת שימוש לרעה ובפיתוח כלי בינה מלאכותית מותאמים אישית לקורסים בהיסטוריה של אדריכלות.

## קישורים חיצוניים

* 
* LeonardoAI (סקירה): האם הוא יותר טוב מ-Midjourney? סקירה באתר ToolAI.co

## הערות שוליים

קטגוריה:מכשירים שהושקו ב-2023
קטגוריה:תוכנות בינה מלאכותית
האליפות הלאומית של ארצות הברית בטניס 1952

**האליפות הלאומית של ארצות הברית בטניס 1952** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-18 באוגוסט והסתיימו ב-24 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-29 באוגוסט והסתיימו ב-8 בספטמבר.

פרנק סג'מן ודוריס הארט זכו ב-2 תחרויות. באותה שנה סג'מן ניצח גם באליפות צרפת הפתוחה ובאליפות וימבלדון ובכך זכה בגראנד סלאם בתחרות הגברים (באליפות אוסטרליה הפתוחה הוא ניצח בשנת 1950).
## התחרות
### תחרות הגברים
ימין|ממוזער|180px|פרנק סג'מן, מנצח תחרות הגברים
לתחרות זו נרשמו 128 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד).

מנצח אליפות 1951 פרנק סג'מן מאוסטרליה שיחק במשחק הגמר נגד אמריקאי גרדנר מלוי וניצח ב-3 מערכות. באותה שנה ס'מן יצח גם באליפות צרפת הפתוחה ובאליפות וימבלדון ובכך זכה בגראנד סלאם בתחרות הגברים (באליפות אוסטרליה הפתוחה הוא ניצח בשנת 1950).

### תחרות הנשים
שמאל|ממוזער|180px|מורין קונולי, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. בוצע דירוג ל-12 טניסאיות אמריקאיות וטניסאיות זרות חזקות בנפרד.

מנצחת תחרות 1950 מרגרט אוסבורן דופונט לא השתתפה. מורין קונולי מארצות הברית שיחקה במשחק הגמר נגד אמריקאית דוריס הארט וניצחה ב-3 מערכות.

### תחרות זוגות גברים
בתחרות השתתפו מספר זוגות. במשחק הגמר מנצחי תחרות 1951 קן מקגרגור/פרנק סג'מן מאוסטרליה שיחקו נגד זוג מרווין רוז (אוסטרליה)/ויק סיישס (ארצות הברית) והפסידו ב-5 מערכות.

### תחרות זוגות נשים
בתחרות השתתפו 18 זוגות. מספר זוגות חזקות זכו בדירוג כדלקמו:

מנצחות תחרות 1943-1950 מרגרט אוסבורן דופונט/לואיז ברוף מארצות הברית לא השתתפו. שירלי פריי/דוריס הארט שיחקו במשחק הגמר נגד זוג אמריקאי נוסף ננסי צ'פי/פטרישיה טוד וניצחו אותן ב-2 מערכות.

### תחרות זוגות מעורבים
בתחרות השתתפו מספר זוגות. לא בוצע דירוג של הזוגות החזקות.

אלופי תחרות 1951 דוריס הארט (ארצות הברית)/פרנק סג'מן (אוסטרליה) שיחקו במשחק גמר נגד זוג שירלי פריי/ביל טלברט (ארצות הברית) וניצחו ב-2 מערכות. 

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 92–94. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1952
ארצות הברית
קטגוריה:1952 בארצות הברית
יוסף סמל

**יוסף סמל** (כ"ז בחשוון ה'תרנ"ט, נובמבר 1899 – ב' בסיוון ה'תשט"ו, 23 במאי 1955) היה פרדסן, עסקן ונבחר ציבור, ראש ועד המושבה נס ציונה מ-1946 ועד 1949 וראש המועצה המקומית הראשון שלה בין 1949 ל-1950.

## ביוגרפיה
אביו משולם זוסי זמל היה איכר מחלוצי המושבה נס ציונה ועסקניה, ואמו ציפורה לבית לרר (שני הוריו היו ממשפחתו של ראובן לרר, ממייסדי נס ציונה).

בימי מלחמת העולם הראשונה החל לעבוד כפועל באגודת "נטעים" ברחובות, ובהמשך עבד בפרדס של אביו בנס ציונה ובמשקים נוספים.

מגיל צעיר נכנס לעסקנות הציבורית בנס ציונה. עמד בראש קבוצת צעירים שעסקו באיתור ורכישה של קרקעות לצורך התרחבות המושבה, וניהל לצורך כך מגעים עם פיק"א, קרן היסוד, ועם בעלי הקרקעות והפועלים הערביים. הם רכשו קרקעות לנטיעת פרדסים מצפון לנס ציונה, והרחיבו את שטחי המגורים של המושבה מזרחה. היה יו"ר הוועד החקלאי בנס ציונה, יו"ר סניף הציונים הכלליים המקומי, חבר הנהלת "פרדס סינדיקט של מגדלי הדר בישראל", חבר הנהלת "הלוואה וחיסכון" במושבה וגופים נוספים.

ב-1946 הקים את "ועדת התאום", גוף שהכיל ייצוג של כל המגזרים במושבה, אשר הפך לוועד המושבה, והוא עמד בראשו. בתקופת מלחמת העצמאות הוביל את מאמצי ההגנה והביצורים של נס ציונה.

ב-7 בספטמבר 1949 הפך ועד המושבה למועצה מקומית, והוא התמנה כראש המועצה. הוא החל בפעולות למען הרחבת המשובה וביסוסה, ובהם הקמת מוסדות חינוך, סלילת כבישים ומדרכות, הרחבת מפעל המים ופיתוח התעשייה. כמו כן, פעל ליישוב עולים חדשים בתחומי הכפר הערבי הנטוש סרפנד אל-חרב (כיום, יד אליעזר). במהלך שנת כהונתו קלטה נס ציונה כ-9000 עולים חדשים.

בבחירות הראשונות לרשויות המקומיות שהתקיימו ב-1950 התמודד בראשות רשימת "למען נס ציונה" ונכנס למועצה, אך לא המשיך לכהן כראש המועצה. כיהן כחבר המועצה עד לפטירתו ב-1955.

נקבר בבית העלמין בנס ציונה.

## הנצחה

על שמו נקראה שכונת "רמת סמל" בנס ציונה.

במלאת שנה לפטירתו, הוציאו משפחתו והמועצה המקומית חוברת לזכרו. כמו כן, הוקמו על שמו גמ"ח להלוואות ללא ריבית וספריית "מכבי" בנס ציונה.

## משפחתו
בשנת ה'תרצ"ט נשא את רבקה בת משה מאיר הויזדורף, רוקח ירושלמי, נינתו של עזריאל זליג הויזדורף (נפטרה ב-1992). רבקה הייתה פעילה אף היא בעסקי הציבור בנס ציונה ובציונים הכלליים.

לזוג שלושה ילדים, בהם: עדי סמל, שהיה מנהל מוזיאון מגדל דוד ומנהל התרבות של מוזיאון תל אביב ונעם סמל שהיה מנכ"ל תיאטרון הבימה, הקאמרי וחיפה וקונוסל התרבות של ישראל בארצות הברית.

כלותיהם היו האוצרת והמבקרת כלת פרס ישראל שרה ברייטברג-סמל והסופרת והמשוררת נאוה סמל. נכדתם היא הבמאית אילאיל סמל.

ב-1938 נרצח גיסו, איש "ההגנה"  בפיגוע בדרך לירושלים במהלך המרד הערבי הגדול.

## לקריאה נוספת
* רוחמה זמל עפרון, **לדעת אדמה**, נס ציונה 1993.

## קישורים חיצוניים
* 
* 
* קברו, באתר billiongraves.com.
## הערות שוליים

קטגוריה:ראשי מועצת נס ציונה
קטגוריה:פרדסנים
יוסף
קטגוריה:משפחת פצ'ורניק
קטגוריה:חברי הציונים הכלליים
קטגוריה:ישראלים שנולדו ב-1899
קטגוריה:ישראלים שנפטרו ב-1955
קטגוריה:אישים הקבורים בנס ציונה
קטגוריה:אישים שעל שמם שכונות בישראל
בית הכנסת קורנויבורג

ממוזער|300px|הקיר האחורי של בית הכנסת
**בית הכנסת קורנויבורג** הוא בית הכנסת העתיק ביותר באוסטריה, נמצא ברחוב פרופסט–ברנהרד–שטראסה 6 (בגרמנית:Propst-Bernhard-Straße 6) בעיר  שבאוסטריה תחתית, (כ-12 קילומטר מווינה). חורבות בית הכנסת מוגנות כאתר היסטורי משנת 1980.

## היסטוריה
בניין בית הכנסת נבנה בשלהי ימי הביניים, בסביבות שנת 1325, והוא בית הכנסת העתיק ביותר באוסטריה. יש תיעוד על קהילה יהודית בקורנויבורג בסביבות 1302, להם היה בית כנסת, שנהרס לאחר פוגרום ורצח כעשרה יהודים, וגירוש היהודים שנותרו, שנעשה בעקבות האשמות בחילול לחם הקודש, ובמקומו הוקם מנזר אוגוסטיני. אך לאחר מכן אין תיעוד על היהודים שגרו בעיר, ורק הימצאות בניין בית הכנסת החדש, מעידה על קהילה שהייתה במקום. בשנת 1420 גורשו יהודי העיר, על ידי אלברכט השלישי, דוכס בוואריה, לאחר הגירוש הזה, בית הכנסת לא חזר לשימושו המקורי, ובשנת 1460 בנין בית הכנסת הועבר לבעלות העירייה כמתנה מקיסר אוסטריה פרידיך השלישי. הבניין הוסב לשימוש כמחסן, ובהמשך הוסב לטחנת קמח המופעלת , בתקופת מלחמת שלושים השנים המקום נשרף על ידי השוודים, ובשנת 1766 שופץ הבניין ושימש כאסם תבואה. במהלך המאה העשרים המבנה החל להתפורר, וגגו נהרס בסערה בשנת 1942.

## אדריכלות
ממוזער|החלון הארוך והצר של בית הכנסת
בית הכנסת משתרע על שטח של כ-100 מטר מרובע, במבנה העשוי מאבן חול. המבנה מרובע, (מידות חיצוניות: 10.50 מטר על 13.20 מטר), והקירות בעובי 81 עד 90 סנטימטר, גודל אולם התפילה הפנימי הוא ברוחב 8.80 מטר, ואורך 11.40 מטר. גובה הקירות כ-8 מטר, וקבועים בו חלונות עגולים מאורכים בעלי מסגרת דקה, בסגנון גותי. בקיר בית הכנסת לכיוון ירושלים יש שקע שבו היה ארון הקודש, ונותרו מספר אבני מסגרת סביב הארון.

## כיום
למרות שהמקום הוכרז כאתר לשימור כבר ב-1980, ובשנת 1999 החלו בהכנת תוכניות לשיפוץ ושימור המבנה, בשנת 2007 בעלי המקום פרצו שער כניסה למכוניות בקיר המבנה, והוא משמש כיום כמוסך מכוניות, היות שאין לעירייה את המשאבים לקנות את המקום ולשפץ את המבנה.

## ראו גם
* מה יהיה סופו של בניין בית הכנסת? 

## קישורים חיצוניים

## הערות שוליים

קורנויבורג
קטגוריה:קהילות יהודיות באוסטריה
קטגוריה:אוסטריה תחתית
מרווין רוז

**מרווין רוז** (באנגלית: **Mervyn Gordon Rose**; 23 בינואר 1930 – 23 ביולי 2017) היה טניסאי אוסטרלי. הוא זכה 7 פעמים בתחרויות גראנד סלאם (2 ביחידים, 4 בזוגות גברים, 1 זוגות מעורבים). לאחר סיום הקריירה הוא היה מאמן של בילי ג'ין קינג, מרגרט קורט וארנצ'ה סנצ'ס ויקאריו.

## ביוגרפיה
מרווין רוז נולד בעיר קופס הארבור בשנת 1930. הוא סיים בית ספר לטכנאים אך לא עבד במקצוע.

בשנת 1951 רוז הגיע לגמר אליפות צרפת הפתוחה, אליפות וימבלדון ואליפות ארצות הברית הפתוחה בתחרות זוגות מעורבים.

בשנת 1952 הוא ניצח בתחרות זוגות גברים באליפות ארצות הברית הפתוחה ושחזר הישג זה בשנת 1953.

בתחילת 1953 הוא הגיע לגמר תחרות הגברים באליפות אוסטרליה הפתוחה אך הפסיד בגמר לקן רוזוול ב-3 מערכות. בשנת 1954 הוא ניצח באליפות זו.

בשנת 1958 רוז ניצח בתחרות גברים באליפות צרפת הפתוחה.

רוז היה חבר של נבחרת גביע דייוויס של אוסטרליה וזכה עם הנבחרת בגביע.

בשנת 1958 רוז נכנס לוויכוח עם איגוד הטניס האוסטרלי ובסופו של דבר חתם על חוזה עם ג'ק קרמר על סכום של 20 אלף דולר (170 אלף במונחי 2017). לאחר פתיחת תחרויות למקצוענים בשנת 1968 רוז חזר לתחרויות.

בשנת 1972 רוז החל לאמן. בין היתר הוא היה מאמן של בילי ג'ין קינג, מרגרט קורט וארנצ'ה סנצ'ס ויקאריו. 

בשנת 2006 רוז התקבל למסדר אוסטרליה.

רוז נפטר בשנת 2017 בעיר בו נולד, קופס הארבור.

## הישגים

## קישורים חיצוניים

* 
* 

קטגוריה:טניסאים אוסטרלים
קטגוריה:טניסאים זוכי אליפות וימבלדון
קטגוריה:טניסאים זוכי אליפות צרפת הפתוחה
קטגוריה:טניסאים זוכי אליפות אוסטרליה הפתוחה
קטגוריה:טניסאים זוכי אליפות ארצות הברית הפתוחה בטניס
קטגוריה:מאמני טניס
קטגוריה:מסדר אוסטרליה: חברים
קטגוריה:אוסטרלים שנולדו ב-1930
קטגוריה:נפטרים ב-2017
ז'ורדי סולאדיו

**ז'ורדי סולי סולאדיו קנקולו** (בצרפתית: **Jordy Solly Soladio Kankolo**; נולד ב-12 בפברואר 1998) הוא כדורגלן בלגי המשחק בעמדת החלוץ בקבוצת מכבי פתח תקווה מליגת העל הישראלית.

## קריירת מועדונים
סולאדיו גדל במחלקת הנוער של מכלן, וב-19 ביולי 2018 חתם בדסל ספורט מהליגה הבלגית השלישית, במדיה ערך 22 הופעות ליגה והבקיע ארבעה שערים. לאחר מכן שיחק בפטאניה ובויקטוריה רוספורט מליגת העל הלוקסמבורגית.

ב-1 ביולי 2022 חתם סולאדיו בלייפאיה מליגת העל הלטבית, במדיה ערך 12 הופעות ליגה והבקיע ארבעה שערים. ב-16 בינואר 2023 חתם בסונג לאם נגה אן מליגת העל הווייטנאמית, במדיה ערך 15 הופעות ליגה והבקיע ארבעה שערים.

ב-30 באוגוסט 2023 חתם סולאדיו בדנדר מליגת המשנה הבלגית. בתום עונת , בה ערך 23 הופעות ליגה והבקיע ארבעה שערים, העפיל עם המועדון לליגת העל הבלגית. בסך הכל ערך 36 הופעות ליגה במדי המועדון, בהן הבקיע חמישה שערים.

ב-13 בינואר 2025 חתם על חוזה לעונה וחצי במכבי פתח תקווה מליגת העל הישראלית.

## קישורים חיצוניים

## הערות שוליים

קטגוריה:כדורגלנים בלגים
קטגוריה:חלוצי כדורגל בלגים
קטגוריה:כדורגלני מכלן
קטגוריה:כדורגלני לייפאיה
קטגוריה:כדורגלני מכבי פתח תקווה
קטגוריה:כדורגלנים זרים בישראל
קטגוריה:בלגים שנולדו ב-1998
הסנאט של מיזורי

**הסנאט של מיזורי** (באנגלית: **Missouri Senate**) הוא הבית העליון של האספה הכללית של מיזורי. בסנאט חברים כ-34 סנטורים, המייצגים מחוזות עם אוכלוסייה ממוצעת של 181,000 אזרחים. הסנטורים מכהנים כהונה של כארבע שנים, כאשר חציים עומדים לבחירה כל שנתיים זוגיות. מגבלת הכהונה היא שתי כהונות (כ-8 שנים). נכון לינואר 2025, למפלגה הרפובליקנית יש רוב של 24 נציגים, אל מול 10 נציגי המפלגה הדמוקרטית. השכר השנתי של הסנטורים עומד על כ-35,915 דולרים.

## קישורים חיצוניים

## הערות שוליים

סנאט
מיזורי
רבגוני מנומר-ראש

**רבגוני מנומר-ראש** (שם מדעי: *Chromogobius quadrivittatus*) הוא מין של דג גרם ימי מהסוג Chromogobius  ומשפחת הקברנוניים.

## מידע כללי
אורכו של קברנון זה הוא עד 5 סנטימטרים אך האורך המרבי הוא 7 סנטימטרים. סנפירי הבטן של קברנון זה מאוחים והוא בעל ראש מנומר עד החלק האחורי של מכסה הזימים. הקברנון בעל יותר מ־55 קשקשים בקו הצד. הצבע של הדגים הצעירים שאורכם עד 2 סנטימטרים שונה מהצבע של הדגים הבוגרים. הדגים הצעירים בעלי צבע סגול כהה ופס בהיר מאחורי הראש. הדגים הבוגרים בעלי גוף בצבע צהוב וסנפירים בצבע שחור. קברנון זה חי בין סלעים ואבנים באזורים עשירי צמחייה וניזון בעיקר מחסרי חוליות זעירים כמו סרטנאים.

קברנון זה חי באוקיינוס האטלנטי מחופי ישראל וטורקיה עד לספרד, איטליה וצרפת וגם בים השחור.

קברנון זה תואר למדע ב-1863 על ידי הזואולוג פרנץ סטיינדכנר  (Franz Steindachner).

## קישורים חיצוניים

## הערות שוליים

קטגוריה:קברנוניים
קטגוריה:טקסונים שתוארו בידי פרנץ סטיינדכנר
קטגוריה:בעלי חיים שתוארו ב-1863
קטגוריה:דגי הים השחור
קטגוריה:דגי האוקיינוס האטלנטי
קטגוריה:דגי ים באירופה
קטגוריה:דגי הים התיכון
קטגוריה:ארץ ישראל: דגי ים
Reality (שיר)

"**Reality**" (ידוע גם בשם "**Dreams are my Reality**" על פי שורת הפתיחה) הוא שיר של המלחין הצרפתי ולדימיר קוסמה, המבוצע על ידי הזמר האנגלי ריצ'רד סנדרסון. השיר שימש כפסקול סרט הנעורים הצרפתי "שיגעון של מסיבה" ("La Boum") משנת 1980, בכיכובה של השחקנית הצרפתייה סופי מרסו.

## אודות השיר
השיר נכתב והולחן על ידי ולדימיר קוסמה (תחת השם ג'ף ג'ורדן) והופק על ידי פייר ריצ'רד מולר.
השיר הפך ללהיט ענק באירופה ובאסיה, בין 1980 ל-1982, ולאחר מכן ב-1987 לאחר הוצאתו המחודשת, והגיע לראש המצעדים בחמש עשרה מדינות, ביניהן גרמניה, צרפת, איטליה, אוסטריה, פינלנד ושווייץ. השיר הזניק את ריצ'רד סנדרסון למעמד של כוכב, והעניק לו להיטים נוספים עם קוסמה כמו "Your Eyes", "She's a Lady" ו-"Sun".

## מיקום במצעדים
### מצעדים שבועיים

השיר הגיע למקום ה-36 ברשימת השירים הנמכרים ביותר בכל הזמנים בצרפת על פי איגוד תעשיית ההקלטות הצרפתי (SNEP).

## בתרבות
השיר הופיע במהלך השנים מספר סרטי קולנוע:
* 1980: *La Boum (שיגעון של מסיבה)* מאת קלוד פינו (צרפת)
* 2001: *Sexy Boys*  מאת סטפן קזאנדג'יאן (צרפת)
* 2006: *Forgive me*  מאת Maïwenn (צרפת)
* 2006: השמינייה 3 (ישראל)
* 2009: *LOL*  מאת ליסה אזואלוס (צרפת)
* 2011: *Sunny*  מאת קאנג היונג-צ'ול (דרום קוריאה)

## ראו גם
* שיגעון של מסיבה

## קישורים חיצוניים
* 
* אקורדים לשיר, באתר Chordify
* 
* 30px Reality, במסד הנתונים המוזיקלי Genius **(באנגלית}**
* 20px Reality, במסד הנתונים המוזיקלי Discogs **(באנגלית}**
* 20px Reality, במסד הנתונים המוזיקלי MusicBrainz **(באנגלית}**
* 20px Reality, במסד הנתונים המוזיקלי AllMusic **(באנגלית}**
* Reality, באתר המוזיקה SecondHandSongs **(באנגלית}**
* 20px Reality, באתר המוזיקה Spotify **(באנגלית)**
* 44px Reality, באתר המוזיקה אפל מיוזיק **(באנגלית)**
* 55px Reality, באתר המוזיקה Tidal **(באנגלית)**
* 20px Reality, באתר המוזיקה SoundCloud **(באנגלית)**
* 20px Reality, באתר המוזיקה Musixmatch **(באנגלית)**
* 20px Reality, באתר המוזיקה שזאם **(באנגלית)**
* 20px Reality, באתר המוזיקה Last.fm **(באנגלית)**
* 44px Reality, באתר המוזיקה Deezer **(באנגלית)**

### ביצועים
#### באנגלית
* 
* 
* 
* 
* 

#### בגרמנית
* 

#### בהונגרית
* 
* 

#### בהולנדית
* 

#### בפורטוגזית
* 

#### בשוודית
* 

## הערות שוליים

קטגוריה:שירים באנגלית
קטגוריה:בלדות משנות ה-1980
קטגוריה:בלדות פופ
אופיר פלק

**אופיר פלק** (נולד ב-14 במרץ 1968) הוא עורך דין ישראלי המשמש כיועץ ראש הממשלה בנימין נתניהו לנושאים מדיניים.

## ביוגרפיה
פלק נולד בישראל וגדל עד גיל 18 בקנדה. הוא בעל תואר ראשון ביחסים בין-לאומיים מהאוניברסיטה העברית בירושלים, בוגר לימודי משפטים ותואר שני במנהל עסקים מאוניברסיטת מנצ'סטר ובעל תואר .Ph.D ביחסים בינלאומיים מאוניברסיטת חיפה.

התמחה בפרקליטות המדינה ועבד במשרד הביטחון, שימש יועץ סיכונים ומייסד חברת "Acumen", המתמחה בניהול סיכונים ביטחוניים, והיה יועץ לוועד האולימפי הבין-לאומי לקראת אולימפיאדת אתונה (2004). כמו כן שימש דירקטור בחברת אם.אר.פי השקעות בע"מ של משפחת מאייר ההולנדית.

פלק כיהן כעמית מחקר במכון למחקרי ביטחון (CSS) באוניברסיטת ג'ורג'טאון וכעמית מחקר במכון למדיניות נגד טרור באוניברסיטת רייכמן.

הוא סייע לנתניהו בכתיבת האוטוביוגרפיה "ביבי: סיפור חיי", והיה מיוצרי הסרט התיעודי "המשפט", שבו נעשה ניסיון לקעקע את כתב האישום נגד נתניהו בתיק 4000, שבו הוא מואשם בשוחד. הסרט, שהציג בצורה כמעט חד-צדדית את טענות נתניהו נגד משפטו, פורסם כמה ימים לפני הבחירות. פלק כתב גם מאמרים בעיתון "ג'רוזלם פוסט", שבהם הדהד את עמדותיו של נתניהו, תקף את ממשלת בנט-לפיד, ויצא נגד הפרקליטות בכל הנוגע למשפט נתניהו.

בתחילת 2023 מונה ליועצו המדיני של ראש הממשלה בנימין נתניהו. לאחר טבח שבעה באוקטובר מונה על ידי נתניהו לשיחות המשא ומתן בנוגע לעסקה להשבת החטופים. פלק יצא כמה פעמים במשלחת המשא ומתן בראשות ראש המוסד דדי ברנע, והוצג כמי שתפקידו לדווח לנתניהו מתוך השיחות.

במרץ 2024 פרסם מאמר בעיתון "וול סטריט ג'ורנל", בו מתח ביקורת קשה על הלחץ שמפעיל ממשל ביידן על ישראל לסיים את המלחמה.

## ספריו
*?Targeted Killings, Law and Counter-Terrorism Effectiveness: Does Fair Play Pay Off, הוצאת טיילור ופרנסיס, 2021
*Suicide Terror: Understanding and Confronting the Threat, יחד עם הנרי מורגנשטיין, הוצאת Wiley, 2009

## קישורים חיצוניים
*אופיר פלק באתר מכון CSS

## הערות שוליים

קטגוריה:עובדי משרד ראש הממשלה
קטגוריה:מחברי ספרי עיון ישראלים
קטגוריה:חוקרי מדע המדינה ישראלים
קטגוריה:יועצים מדיניים לראש ממשלת ישראל
קטגוריה:ישראלים שנולדו ב-1968
האליפות הלאומית של ארצות הברית בטניס 1953

**האליפות הלאומית של ארצות הברית בטניס 1953** הייתה תחרות טניס שנערכה על מגרשי הדשא. תחרויות זוגות נשים וזוגות גברים התקיימו במועדון הקריקט בפרברי בוסטון. הם החלו ב-16 באוגוסט והסתיימו ב-22 באוגוסט. תחרות הנשים, תחרות הגברים וזוגות מעורבים התקיימו במועדון הטניס וסט סייד שבניו יורק. הם החלו ב-29 באוגוסט והסתיימו ב-7 בספטמבר.

דוריס הארט זכתה ב-2 תחרויות. מורין קונולי באותה שנה ניצחה בכול תחרויות גאנד סלאם בתחרויות הנשים.
## התחרות
### תחרות הגברים
ימין|ממוזער|180px|טוני טרברט, מנצח תחרות הגברים
לתחרות זו נרשמו 114 טניסאים שחולקו ל-8 בתים. 16 הטניסאים החזקים קיבלו דירוג (לטניסאים אמריקאים וטניסאים זרים בנפרד).

מנצח אליפות 1952 פרנק סג'מן מאוסטרליה לא השתתף. טוני טרברט מארצות הברית שיחק במשחק הגמר נגד אמריקאי ויק סיישס וניצח ב-3 מערכות. 

### תחרות הנשים
ימין|ממוזער|180px|מורין קונולי, מנצחת תחרות הנשים
בתחרות הנשים השתתפו 64 טניסאיות שחולקו ל-4 בתים. בוצע דירוג ל-9 טניסאיות האמריקאיות וטניסאיות הזרות החזקות בנפרד.

מנצחת תחרות 1952 צמורין קונולי מארצות הברית שיחקה במשחק הגמר נגד אמריקאית דוריס הארט וניצחה ב-3 מערכות. באותה שנה היא ניצחה בכול תחרויות גאנד סלאם בתחרויות נשים.

### תחרות זוגות גברים
בתחרות השתתפו מספר זוגות. במשחק הגמר מרווין רוז (אוסטרליה)/רקס הרטוויג (ארצות הברית) שיחקו נגד גרדנר מלוי/ביל טלברט וניצחו ב-4 מערכות.

### תחרות זוגות נשים
בתחרות השתתפו 25 זוגות. מספר זוגות חזקות זכו בדירוג כדלקמן:

שירלי פריי/דוריס הארט שיחקו במשחק הגמר נגד זוג אמריקאי נוסף ננסי צ'פי/פטרישיה טוד וניצחו אותן ב-2 מערכות. זה היה הניצחון השלישי ברציפות של הזוג.

### תחרות זוגות מעורבים
בתחרות השתתפו 32 זוגות. לא בוצע דירוג של הזוגות החזקות.

מזוג אלופי תחרות 1952 רק דוריס הארט (ארצות הברית) השתתפה בתחרות. היא שיחקה לצד ויק סיישס מארצות הברית. במשחק גמר הם שיחקו נגד זוג ג'ולי סימפסון (ארצות הברית)/רקס הרטוויג (אוסטרליה) וניצחו ב-3 מערכות. 

## קישורים חיצוניים
* Collins, Bud (2010). The Bud Collins History of Tennis (2nd ed.). [New York]: New Chapter Press. pp. 488. .
* תחרות הגברים
* תחרות הנשים וזוגות מעורבים
* תחרות זוגות נשים

## הערות שוליים

1953
ארצות הברית
קטגוריה:1953 בארצות הברית